Photo Booth -ohjeet

# Oman valokuvan lähettäminen sähköpostiviestissä

Voit lähettää Photo Boothilla ottamasi valokuvan sähköpostiviestissä käyttäen Mac OS X:ään sisältyvää Mail-ohjelmaa.

1. Osoita Photo Boothissa sen valokuvan miniatyyrikuvaa, jonka haluat lähettää viestissä.

   Ottamasi valokuvat näkyvät Photo Booth -ikkunan alareunassa.

2. Osoita kuvan alla olevaa Sähköposti-painiketta.

   Mail avautuu ja luo uuden viestin, ja valitsemasi valokuva on liitetty viestiin.

Kun haluat lähettää kuvan pienemmässä koossa, valitse viesti-ikkunan oikeanpuoleisen alakulman Kuvan koko -ponnahdusvalikosta Pieni.

## Katso myös

Valokuvan ottaminen Photo Boothin avulla