Hjælp til Photo Booth

# Sende et fotografi af dig selv i en e-postbesked

Du kan sende et fotografi, som du har taget med Photo Booth, i en e-postbesked vha. programmet Mail, der følger med Mac OS X.

1. I Photo Booth skal du klikke på miniaturebilledet af det fotografi, som du vil sende i beskeden.

   De fotografier, som du har taget, vises nederst i Photo Booth-vinduet.

2. Klik på knappen E-post under billedet.

   Mail åbner og opretter en ny besked med det fotografi, som du har valgt at føje til beskeden.

Du sender billedet i en mindre størrelse ved at vælge Lille på lokalmenuen Billedstørrelse i det nederste højre hjørne af beskedvinduet.

## Se også

Tage et billede af dig selv med Photo Booth