Photo Booth -ohjeet

# Valokuvan ottaminen itsestä Photo Boothin avulla

Photo Boothin ja digitaalivideokameran (esimerkiksi tietokoneen sisäänrakennetun kameran tai iSightin) avulla voit ottaa valokuvan itsestäsi ja käyttää sitä useilla eri tavoilla.

Saat valokuvastasi yksilöllisemmän käyttämällä erikoistehostetta valokuvaa ottaessasi. Jotta valokuvan ottaminen onnistuisi huonossakin valaistuksessa, näyttö välähtää Photo Boothin ottaessa valokuvan.

1. Jos käytössäsi on iSight tai ulkoinen digitaalivideokamera, varmista, että se on kytketty päälle.
2. Kun haluat valita valokuvaa otettaessa käytettävän tehosteen, osoita yhtä tehostepainikkeista.
3. Osoita haluamaasi tehostetta. Jos et halua valokuvaan tehosteita, osoita keskellä olevaa tehostetta.
4. Kun olet valmis ottamaan valokuvan, osoita kuvan alla olevaa Suljin-painiketta.

   Photo Booth laskee suuremmasta pienempään numeroon 3 sekunnin ajan, sitten näyttö välähtää ja valokuva otetaan.

5. Kun haluat katsella valokuvaa ja valita sen käyttötavan, osoita ikkunan alareunassa olevaa valokuvan miniatyyrikuvaa.

Jos osoitat valokuvan miniatyyrikuvaa ja haluat ottaa toisen valokuvan, osoita kuvan alla olevaa Live Video -painiketta.

Photo Booth tallentaa valokuvasi JPEG-tiedostoina Photo Booth -nimiseen kansioon, joka sijaitsee kotikansiosi Kuvat-kansiossa. Valitsemalla Arkisto > Näytä Finderissa näet valokuvatiedostosi.