Photo Booth Hjelp

# Ta bilder ved hjelp av Photo Booth

Ved hjelp av Photo Booth og et digitalt videokamera, for eksempel maskinens innebygde kamera eller et iSight-kamera, kan du ta et bilde av deg selv og bruke det på flere måter.

Hvis du vil gjøre bildet mer spesielt, kan du legge på en effekt når du tar det. Skjermen blinker når du tar bildet, slik at det er mulig å ta bilder under dårlige lysforhold.

1. Hvis du bruker et iSight-kamera eller et eksternt digitalt videokamera, forsikrer du deg om at det er slått på.
2. Hvis du vil legge til en effekt når du tar bildet, klikker du på en av Effekter-knappene.
3. Klikk på effekten du vil bruke. Hvis du ikke vil bruke en effekt, klikker du på det midterste bildet.
4. Når du er klar til å ta bildet, klikker du på kameraknappen nedenfor bildet.

   Photo Booth teller ned i tre sekunder, og blinker deretter med skjermen og tar bildet.

5. Hvis du vil se bildet og velge hva du vil bruke det til, klikker du på miniatyrbildet nederst i vinduet.

Hvis du klikker på miniatyrbildet for et bilde og vil ta et nytt bilde, klikker du på kameraknappen nedenfor bildet.

Photo Booth arkiverer bildene dine som JPEG-filer i en mappe med navnet Photo Booth i Bilder-mappen i Hjem-mappen din. Velg Arkiv > Vis i Finder for å se bildene dine.